Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: alapján kiemelkedően közhasznú szervezet, tekintettel arra, hogy a felsőoktatásról szóló 1993. évi LXXX. törvény
Paragraph Index: 128

b) bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a Közalapítvány cél szerinti juttatásai keretében a bárki által megkötés nélkül igénybe vehető nem pénzbeli szolgáltatás. 9.3. Rendkívüli ülést kell összehívni, ha azt 3 kuratóriumi tag írásban kéri. Az ülést az indítványtól számított 8 napon belül kell összehívni. A Kuratórium ülései általában nyilvánosak, de bizonyos esetekben a Kuratórium egyes napirendi pontok tekintetében zártkörű ülést rendelhet el, amennyiben annak nyilvánossága személyiségi jogokat sért. 9.4. A Kuratórium kizárólagos hatáskörébe tartozik: — a Szervezeti és Működési Szabályzat és egyéb belső szabályzatok megállapítása és módosítása, — a Közalapítvány éves gazdálkodási tervének és mérlegének megállapítása, — döntés a közalapítványi támogatásokról, — a titkár kinevezése és felmentése, — a közhasznúsági jelentés elfogadása. 9.5. A Kuratórium döntéseit egyszerű szótöbbséggel, nyílt szavazással hozza. A Kuratórium a tagjai kétharmadának szavazatával határoz: — a Szervezeti és Működési Szabályzat elfogadásáról, illetve módosításáról, — a titkár kinevezéséről és felmentéséről, — az éves beszámoló jóváhagyásáról. A Kuratórium üléseiről emlékeztetőt kell készíteni, melyet az ülést vezető elnök, valamint az ülésen a tagok sorából megválasztott hitelesítő lát el kézjegyével. 2001/8. szám Az emlékeztetők tartalmazzák a Kuratórium — évente újra kezdett sorszámozással ellátott — lehetőleg szó szerint rögzített döntéseit, azok részletes tartalmát, időpontját, hatályát, illetőleg a döntést támogatók és ellenzők számarányát, különvélemény előterjesztése esetén — kérelemre — a különvéleménnyel élők személyét. A Kuratórium döntéseit az érintettekkel általában írásban közli, illetőleg az érintettek köre szerint sajtó útján nyilvánosságra hozza. A Közalapítvány működésével kapcsolatosan keletkezett iratokba előre jelzett és egyeztetett időpontban a Közalapítvány tisztségviselőjének és alkalmazottjának jelenlétében bárki betekinthet. A Közalapítvány működésének, szolgáltatásai igénybevétele módjának, beszámolói közlésének nyilvánossága tekintetében hozott döntéseket a jegyzőkönyvnek szó szerint tartalmaznia kell. 9.6. A Közalapítvány gazdálkodásának, működésének, szervezetének és képviseletének részletes szabályait a Szervezeti és Működési Szabályzatban kell meghatározni. A Szervezeti és Működési Szabályzat nem lehet ellentétes az Alapító Okiratban foglaltakkal.

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes